আশুতোষ রানা

আশুতোষ রানা রামনারায়ণ নিখরা (জন্ম ১০ নভেম্বর ১৯৬৭), পেশাগতভাবে আশুতোষ রানা নামে পরিচিত, হলেন একজন ভারতীয় অভিনেতা। তিনি মারাঠি, তেলুগু, কন্নড়, তামিল ও হিন্দি ভাষার চলচ্চিত্রে অভিনয় করেন। এছাড়া তিনি ভারতীয় টেলিভিশন অনুষ্ঠানেও কাজ করে থাকেন। তিনি দুশমন (১৯৯৮) ও সংঘর্ষ (১৯৯৯) চলচ্চিত্রে অভিনয় করে টানা দুবার শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন।

 প্রারম্ভিক জীবন 
রানা ১৯৬৭ সালের ১০ই নভেম্বর মধ্যপ্রদেশ রাজ্যের নরসিংহপুর জেলার গাদারওয়ারায় জন্মগ্রহণ করেন। তার শৈশব কাটে গাদারওয়ারায় এবং সেখানে তিনি প্রাথমিক বিদ্যালয়ের পাঠ সমাপ্ত করেন। তিনি স্থানীয় রামলীলা নাটকে রাবণের চরিত্রে অভিনয় করতেন।

তিনি পরবর্তী কালে নতুন দিল্লির ন্যাশনাল স্কুল অব ড্রামায় অভিনয় বিষয়ে অধ্যয়ন করেন। তিনি পৃথ্বী থিয়েটারে মঞ্চগুরু সত্যদেব দুবের সাথে অনেক মঞ্চনাটকে কাজ করেছেন।

 কর্মজীবন 
তিনি তনুজা চন্দ্রের দুশমন (১৯৯৮) চলচ্চিত্রে ঠাণ্ডা মাথার মনস্তাত্ত্বিক খুনির ভূমিকায় অভিনয় করেন। এটি ছিল তার প্রথম চলচ্চিত্র এবং এই কাজের মধ্য দিয়ে তিনি ভারত জুড়ে পরিচিতি লাভ করেন। এই কাজের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। পরের বছর তিনি পুনরায় তনুজা পরিচালিত সংঘর্ষ (১৯৯৯) চলচ্চিত্রে অভিনয় করে শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। পরবর্তী কালে তাকে প্রায়ই মহেশ ভাটের রচিত ও প্রযোজিত চলচ্চিত্রে দেখা যায়, তন্মধ্যে রয়েছে রাজ ও গুনাহ (২০০২), কলিযুগ (২০০৫), আওয়ারাপন (২০০৭)।

তিনি করণ জোহর প্রযোজিত হাম্পটি শর্মা কি দুলহনিয়া (২০১৪) চলচ্চিত্রে আলিয়া ভাটের বাবার চরিত্রে অভিনয় করেন। ২০১৮ সালে তাকে ধড়ক, মুল্‌ক্‌ ও সিম্বা চলচ্চিত্রে দেখা যায়। পরের বছর তিনি অভিষেক চোবের সোনচিড়িয়া ও তিগমাংশু ধুলিয়ার মিলান টকিজ-এ অভিনয় করেন।

 পুরস্কার 
 প্রদানের বছর পুরস্কার বিভাগ মনোনীত কর্ম ফলাফল সূত্র ১৯৯৯ ফিল্মফেয়ার পুরস্কার শ্রেষ্ঠ খল অভিনয়শিল্পী দুশমন rowspan=6   স্ক্রিন পুরস্কার শ্রেষ্ঠ খল অভিনয়শিল্পী  জি সিনে পুরস্কার শ্রেষ্ঠ খল অভিনয়শিল্পী  স্যানসুই পুরস্কার শ্রেষ্ঠ খল অভিনয়শিল্পী ২০০০ ফিল্মফেয়ার পুরস্কার শ্রেষ্ঠ খল অভিনয়শিল্পী সংঘর্ষ  জি সিনে পুরস্কার 

 তথ্যসূত্র 

 বহিঃসংযোগ 


বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মধ্যপ্রদেশের অভিনেতা
বিষয়শ্রেণী:শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ খল অভিনয়শিল্পী বিভাগে স্ক্রিন পুরস্কার বিজয়ী
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:জি সিনে পুরস্কার বিজয়ী